Pozdravljen,

Danes bomo spoznali novo književno obdobje, ki se imenuje MODERNA. Oglej si strani na spletni strani [https://eucbeniki.sio.si/slo9/2399/index.html#](https://eucbeniki.sio.si/slo9/2399/index.html) in reši naloge.

1. Naredi zapis v zvezek:

MODERNA

|  |  |
| --- | --- |
| **Čas** | * **od 1899 do 1918 (začetek ― 2 pesniški zbirki, konec ― Cankarjeva smrt,** * **konec 1. svetovne vojne)** |
| **Pomen** | * **slovenska književnost v vseh književnih vrstah doseže svetovni vrh** * **jezikovna izostrenost Cankarjevega jezika in metaforike** |
| **Značilnosti** | * **moderna — mešanje stilov** * **simbolizem, impresionizem, dekadenca, nova romantika** * **pesništvo — svobodne pesniške oblike, svobodni verz, rima pogosto odsotna;**   **proza — polna simbolov, težko razumljiva** |
| **Dela,**  **avtorji** | * **Ivan Cankar (1876―1918), 1899: Erotika** * **Oton Župančič (1878―1949), 1899: Čaša opojnosti** * **Dragotin Kette (1876―1899), 1900: Poezije** * **Josip Murn Aleksandrov (1879―1901), 1903: Pesmi in romance** |

Danes bomo spoznali predstavnika moderne Otona Župančiča in njegovo pesem Žebljarska, ki je v **berilu na strani 12. Berilo je tudi na šolski spletni strani. Pesem preberi dvakrat. Lahko jo tudi poslušaš:** <https://eucbeniki.sio.si/slo9/2396/index1.html>

Oton Župančič, življenje in delo Oton Župančič, slovenski pesnik, dramatik, prevajalec in urednik revije Ljubljanski zvon, \* 23. januar 1878, Vinica, Bela krajina, † 11. junij 1949, Ljubljana. Ustvarjal je petinpetdeset let in je bil celo prvo polovico dvajsetega stoletja v samem središču slovstvenega dogajanja na Slovenskem. Našo književnost je najbolj obogatil s svojo poezijo, pomemben pa je tudi njegov prispevek k dramatiki, kratki prozi, esejistiki in še posebej v prevodni literaturi. Od štirih književnikov, ki predstavljajo slovensko moderno, je živel in pisal najdlje, njegovo pesniško delo je najobsežnejše, po vsebini in obliki pa najbolj raznovrstno.

Enakomerno ponavljanje ustvarja določen ritem. Bolj ali manj urejeno enakomerno gibanje ali spreminjanje je povsem naravno (npr. menjavanje letnih časov, menjavanje dneva in noči, hoja), zato ni nenavadno, da k doseganju ritmičnih učinkov stremijo tudi književniki.

Odgovori na vprašanja v zvezek v poglavju Raziskujmo besedilo na str. 13. Svoje odgovore fotografiraj in mi jih pošlji v pregled.

Ne pozabi na dopolnilni pouk – učiteljica Novak je pripravila gradivo.

Lepo te pozdravljam.